***Tájékoztató hivatali teendőkről mobilház vásárlásakor***

A cégünktől vásárolt mobilház az 1997. évi LXXVIII. törvény (a továbbiakban: Étv.) szerint építménynek minősül, függetlenül attól, hogy késztermékként van a telekhez szállítva és attól acélcsavar alapozás estén a telek állágának sérelme nélkül elválasztható. Ilyen építmény létesítése az egyszerű bejelentésre vonatkozó építési eljárás rend hatálya alá tartozik , mint lakóépület.

Egyszerű bejelentés hatálya alá tartoznak ugyanis a cégünk által forgalmazott 300 m2 alatti hasznos alapterületű lakóépületek. (esetünkben mobil modulokból összerakottt készházak) Ezek esetében a jogszabálynak (155/2016 (VI. 13.) Korm. rendelet) megfelelő dokumentációt kell benyújtani az építésfelügyeleti hatóságnak.

Ez a hatóság a fővárosi és megyei kormányhivatal. A bejelentés tartalmát a hatóság csak a tekinteben ellenőrzi, hogy az összes szükséges dokumentum meg van e.

A bejelentést esetünkben a vevőnek mint építtetőnek a kivitelezés (a talajcsavar alapozás, és arra a késztemék daruval történő ráhelyezése) tervezett megkezdése előtt 15 nappal kell bejelentenie.

*A bejelentés tartalma a következő: (- a 155/2016 (VI. 13.) Korm. rendelet szabályozza )* mely szerint a bejelentést az Építésügyi hatósági engedélyezési eljárásért Támogató elektronikus Dokumentációs Rendszeren ( **a továbbiakban ÉTDR**) kereszetül a fővárosi és megyei kormányhivatal felé kell megtenni. A számított építményértéket az építésügyi birság megállapitásának részletes szabályairól szóló kormányrendelet szerint meghatározva

Az elektronikus bejelentésben fel kell tüntetni:

- az építtető nevét és lakcímét, szervezet esetén a megnevezését és székhelyét, képviselő esetén az azonosításához szükséges adatot és elérhetőségét,

-  az építési tevékenységgel érintett telek címét, helyrajzi számát, mezőgazdasági birtoktest esetén az ahhoz tartozó valamennyi telek helyrajzi számát,

- a bejelentés tárgyát és annak rövid leírását, ( mobilházat szeretnél létesíteni, négyzetméterek meghatározása )

-  az építészeti-műszaki tervező - beleértve a szakági tervezőt is - nevét, elérhetőségét, kamarai névjegyzéki bejegyzésének számát,

- a bejelentéshez csatolt mellékletek felsorolását,

- az építtető aláírását, amennyiben azt meghatalmazott útján, kormányablakon vagy az építésfelügyeleti hatóságon keresztül nyújtja be.

A bejelentéshez csatolni kell:

- a 155/2016 (VI. 13.) Korm. rendelet 1. mellékletében meghatározott tartalmú egyszerű bejelentési dokumentációt (fő pontjaiban helyszínrajz, alaprajzok, metszetek, homlokzatok, és műszaki leírás),

- ha az építési tevékenységet a természetes személy saját lakhatásának biztosítása céljából kívánja végezni, az építtető teljes bizonyító erejű magánokiratban tett nyilatkozatát arravonatkozóan, hogy természetes személy és az építési tevékenységet saját lakhatásának biztosítása céljából végzi,

- az ÉTDR általános felületén történő tájékoztatás érdekében a személyes adatot nem tartalmazó, a 155/2016 (VI. 13.) Korm. rendelet 1. melléklet 1. pontjában meghatározott tartalmú helyszínrajzot és 4. pontjában meghatározott tartalmú homlokzati tervet vagy látványtervet.

Az építésfelügyeleti hatóság ellenőrzi, hogy az egyszerű bejelentés tartalma megfelel-e a Korm. rendeletben (1.§) foglaltaknak. Amennyiben a bejelentés hiányos, úgy az építésfelügyeleti hatóság nyolc napon belül tájékoztatja az építtetőt vagy képviselőjét arról, hogy a hiányos bejelentés nem minősül egyszerű bejelentésnek, az építési tevékenység bejelentés nélküli folytatásának jogkövetkezményeiről, valamint a bejelentés vagy melléklete hiányairól.

Amennyiben az egyszerű bejelentéshez kötött építési tevékenységet nem természetes személy és nem saját lakhatásának biztosítása céljából végzi, az építtető köteles építész tervezőt tervezői művezetésre megbízni.

Az egyszerű bejelentéssel folytatott építési tevékenységet a bejelentéstől számított tíz éven belül meg kell valósítani és a felépítés megtörténtét tanúsító hatósági bizonyítványt kell kérni a kormányrendeletben kijelölt szervtől.

A fenti terveket alaprajzokat, metszeteket stb igény esetén külön díjazás ellenében (építész díjazása) , a helyszínrajz kivételével cégünk bocsájtja rendelkezésre a szerződés aláírását és az előleg befizetését követően.